OpenLLM-France/wikimedia huggingface dataset:
# Vellar

Vellar (Riu Blanc) és un riu del nord de Tamil Nadu format per la unió de dos rierols: el Vasishtanadi i el Swetanadi. Neix al districte de Salem i rep el drenatge de les muntanyes Pachaimalai, Kollaimalai i Kalrayan. Els dos rius s'uneixen i corre a l'est fins a arribar a la badia de Bengala desaiguant prop de Parangipettai, l'antiga Porto Novo després d'un curs d'uns 217 km i una conca de 6.889 km². El seu afluent principal és el Manimuktanadi que neix a les muntanyes Kalrayan. El riu té diverses preses. Només és navegable tot l'any prop de la desembocadura i per vaixells petits de fins a 4 tones. El Coleroon desaigua prop del Vellar.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Beaglebone

BeagleBone és un ordinador petit de la mida d'una targeta de crèdit, dins del projecte BeagleBoard de la companyia Texas Instruments. Malgrat les dimensions es pot executar un sistema operatiu, com podria ser Linux/Android 4.0. La seva principal diferència amb Arduino és que pot executar un petit sistema operatiu, és pràcticament un mini ordinador on es poden executar programes sobre aquests sistemes operatius. BeagleBone està dissenyat per a funcionar a un nivell molt més alt i té molta més capacitat de procés que Arduino.

## Referències

* ↑ ELECTRÓNICA - Plataformas Arduino y Raspberry Pi. USERS, 2014, p. 143. ISBN 9871949561.

## Enllaços externs

* http://es.engadget.com/tag/BeagleBone/ Arxivat 2015-01-14 a Wayback Machine.
* http://blogthinkbig.com/4-alternativas-arduino-beaglebone-raspberrypi-nanode-waspmote/
# Lutiše

Lutiše és un poble i municipi d'Eslovàquia que es troba a la regió de Žilina, al centre-nord del país.

## Història

La primera menció escrita de la vila es remunta al 1662.
# Meni Rufus

Meni Rufus (llatí: Menius Rufus; grec antic: Μήνιος Ῥοῦφος) fou un metge romà que va viure al segle i aC o una mica abans.
L'esmenta principalment Asclepíades Farmació, segons diu Galè. Segurament també és el mateix metge que Andròmac cita amb el nom únicament de Rufus. I probablement, si la data en què va viure Rufus Efesi és correcta, seria el Rufus reconegut com a bon metge per Damòcrates.

## Referències

* ↑ 1.Rufus a: William Smith (editor), A Dictionary of Greek and Roman Biography and Mythology. Vol. III. Boston: Little, Brown & Comp., 1867, p. 668-669
# Haima

Una haima (de l'àrab خيمة, ẖayma) és el mot català per designar la tenda de campanya dels habitants nòmades del desert i de l'estepa del nord d'Àfrica. Antigament hi havia haimes diverses:
* Mizalla o mazalla, la més gran, de pèl de cabra.
* Wusuf, la segona en mesura, de pèl.
* Bayt o bayt shaar, capacitat mitjana, de pèl de cabra.
* Khiba, variant de l'anterior, de pèl de camell.
* Suradik, tenda de tela de grans dimensions.
* Fustat, tenda de pèl, més petita.
* Midrab, tenda de pèl pels personatges notables.
* Kubba, pavelló de pell (adim).
* Zulla, arish o arsh, simples refugis.

## Notes

* ↑ «Haima». Diccionari de la llengua catalana de l'IEC. Institut d'Estudis Catalans.

## Bibliografia

* A. de Boucheman, Matériel de la vie beduine, Damasc 1934
# Ceos

«Ceos» té aquests significats:
* Geografia: Kea (grec Keos, llatí Ceos) és una illa de la mar Egea amb uns dos mil habitants i 160 km².
* Mitologia: en la mitologia grega, Ceos (fill d'Urà) era un dels Titans.
Viccionari
# Bealia

Bealia és un gènere monotípic de plantes de la subfamília de les cloridòidies, família de les poàcies La seva única espècie: Bealia mexicana és originària de Mèxic, on es troba en sòls mesòfils, o xeròfils; poc profunds, en sòls sorrencs en els boscs de coníferas, a una altura de 2000-2300 metres.

## Descripció

Són plantes anuals; cespitoses, les canyes de 9-35 cm d'alt; herbàcies; no ramificades a dalt. Culms amb nodes glabres. Fulles no agregades basals; no auriculades; sense bolets auriculars. Beines amb quilla, sovint estriades, més llargues que els entrenusos. La làmina lineal; estreta; de 0,6-1,4 mm d'ample (1-7 cm de llarg); plana, o laminada (involucionada); sense glàndules multicel·lulars abaxials; sense venació;. La lígula una membrana ciliada; no truncada (àpex agut o arrodonit, sovint dentat irregular); d'1.5 a 3.4 mm de llarg. Contra-lígula absent. Són plantes bisexuals, amb espiguetes bisexuals; amb els florets hermafrodites. les espiguetes hermafrodites.

## Taxonomia

Bealia mexicana va ser descrita per Frank Lamson Scribner i publicat a Proc. Qualif. Acad. Sci. ser. 2, 2: 212. 1889

### Citologia

El nombre cromosòmic bàsic del gènere és x = 8, amb nombres cromosòmics somàtics de 2n = 16, diploides

### Sinonímia

* Bealia mexicana Scribn. exBeal
* Epicampes mexicana (Scribn.) M.I.Jones
* Muhlenbergia biloba Hitchc.

## Referències

* 1 2 Watson L, Dallwitz MJ. «The grass genera of the world: descriptions, illustrations, identification, and information retrieval; including synonyms, morphology, anatomy, physiology, phytochemistry, cytology, classification, pathogens, world and local distribution, and references». The Grass Genera of the World, 2008. Arxivat de l'original el 2015-05-08. [Consulta: 19 agost 2009].
* 1 2 «Bealia». Tropicos.org. Missouri Botanical Garden. [Consulta: 2 juliol 2014].
# File Allocation Table

Taula d'Assignació de Fitxers, en anglès, File Allocation Table (FAT) és un sistema de fitxers desenvolupat per a MS-DOS, així com el sistema de fitxers principal de les edicions no empresarials de Microsoft Windows fins a Windows Me.
Es podria prendre com una llista en la qual queden enregistrats tots els fitxers del disc dur. A la FAT s'hi emmagatzema una entrada per cada clúster de la unitat on es desa informació sobre quin ús en fa el sistema de fitxers del clúster:
* Si aquest no es fa servir, té un zero.
* Si pertany a un fitxer, conté la direcció del següent clúster que compon el fitxer.
* Si pertany a un fitxer i a més és l'últim clúster de la cadena que el forma, conté un valor especial anomenat EOE, que significa (end of file) o fi de fitxer.

## Utilitat per recuperar fitxers esborrats

Si es formata el disc dur per instal·lar un sistema operatiu o per fer una neteja, no hi ha opció a recuperar dades. Però si a la unitat s'hi fa un formateig ràpid només s'esborrarà la FAT i els fitxers estaran intactes, i amb una aplicació de recuperació de dades n'hi hauria prou per a recuperar les dades.

## Vegeu també

* File control block
* exFAT
* Nom de fitxer 8.3
# Lutter

* Per a altres significats, vegeu «Lutter (Frieda)».
Lutter (en alsacià Lütter) és un municipi francès, situat a la regió del Gran Est, al departament de l'Alt Rin. L'any 2004 tenia 302 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 214 | 248 | 283 | 268 | 287 | 297 |

## Administració

Llista d'alcaldes :
| Període | Identitat | Partit |
| 2001- | Rémy Halm | |
# Minamoto no Chikayuki

    En aquest nom japonès, el cognom és Minamoto.
Minamoto no Chikayuki (源親行) (segle xiii), va ser un poeta waka i escriptor japonès del final del període Heian i del principi del període Kamakura. Es desconeixen les seves dates de naixement i defunció.
Al segle xiii va dur a terme un intent per a editar i revisar els diferents manuscrits del Genji Monogatari; com a resulta en sorgí el manuscrit conegut com a Kawachibon. Aquest manuscrit, juntament amb el manuscrit Teika creat per Fujiwara Teika es van utilitzar com a base per a moltes de les futures còpies.
També va crear la Gyōa Kanazukai, juntament amb Gyōa. Kanazukai (仮名遣) són les normes ortogràfiques per l'escriptura japonesa en kana, i Chikayuki i Gyōa va estendre la Teika Kanazukai creada per Fujiwara Teika.

## Referències

* ↑ «Hyōhanki Hōgen». Arxivat de l'original el 2011-05-27. [Consulta: 31 març 2010].
# Hemigrammus mahnerti

Hemigrammus mahnerti és una espècie de peix de la família dels caràcids i de l'ordre dels caraciformes.

## Morfologia

* Els mascles poden assolir 2,8 cm de llargària total.

## Hàbitat

Viu a àrees de clima temperat.

## Distribució geogràfica

Es troba a Sud-amèrica: conques dels rius Paranà i Paraguai.

## Referències

* 1 2 3 FishBase (anglès)

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Géry, J. 1977. Characoids of the world. T.F.H. Publications, Inc., Nova Jersey. 672 p.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1405124946.
* Lima, F. C. T.; Malabarba, L. R.; Buckup, P. A.; Pezzi da Silva, J. F.; Vari, R. P.; Harold, A.; Benine, R.; Oyakawa, O. T.; Pavanelli, C. S.; Menezes, N. A.; Lucena, C. A. S.; Malabarba, M. C. S. L.; Lucena, Z. M. S.; Reis, R. E.; Langeani, F.; Cassati, L.; Bertaco, V. A. «Genera Incertae sedis in Characidae». A: Reis, R. E.; Kullander, S. O.; Ferraris Jr., C. J. Checklist of the Freshwater Fishes of South and Central America (en anglès). EDIPUCRS, 2003, p. 106–168. ISBN 9788574303611.
* López, H.L., A.M. Miquelarena i R.C. Menni 2003. Lista comentada de los peces continentales de la Argentina. ProBiota Serie Técnica y Didáctica Núm. 5, 87p.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319. ISBN 0471250317.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158. ISBN 0356107159.
# Sòlids dissolts totals

El residu fix o contingut de sòlids dissolts totals és un paràmetre analític utilitzat per classificar l'aigua mineral i l'aigua potable en general. El residu fix és el mesurament del contingut combinat de tots els compostos orgànics i inorgànics continguts en un líquid en suspensió en forma molecular, ionitzada o microgranular. S'acostuma a expressar en mg/L, indica la quantitat de substància sòlida perfectament seca que roman després d'haver fet evaporar en una càpsula de platí, prèviament tarada, una quantitat coneguda d'aigua filtrada. També es pot determinar per conductivitat elèctrica, però és un mètode menys precís.
Els sòlids dissolts totals normalment s'aplica només a aigües dolces. La seva principal aplicació és l'estudi de la qualitat de l'aigua en corrents d'aigua i llacs, però el contingut total de sòlids dissolts no es considera un contaminant principal i indica les característiques estètiques de l'aigua potable i és indicador d'un ventall de productes químics contaminants.
Per determinar correctament el residu fix, després de l'evaporació s'escalfa la càpsula a 100 °C fins a un pes constant i després es torna a escalfar a 180 °C novament fins a un pes constant (eliminant així les sals d'amoni més volàtils i alguns compostos orgànics). Després es pot escalfar-la a 500 °C destruint totes les sals d'amoni, les substàncies orgàniques i els nitrats. El resultat s'expressa en ppm (parts per milió) o bé en mg/l, especificant sempre a quina temperatura es refereixi (residu fix a 180 °C o residu fix a 500 °C).
Els constituents químics més comuns del residu fix són calci, fosfats, nitrats, sodi, potassi i clorurs, Poden presentar-se en forma de cations, anions, molècules o aglomeracions de l'ordre d'un miler o de poques molècules. Més perillosos són els pesticides que provenen de l'escolament superficial. Alguns sòlids provenen de la meteorització i dissolució de les roques i els sòls.
Es diferencia el contingut de sòlids totals dels sòlids en suspensió totals (TSS), en el fet que aquests no passen per una malla de dos micròmetres i queden indefinidament en suspensió en la solució.
Segons el seu valor es distingeixen:
* aigua meteòrica: compresa entre 10 i 80 mg/L
* aigua oligomineral: compresa entre 80 i 200 mg/L
* aigua mediomineral: compresa entre 200 i 1.000 mg/L
* aigua mineral: superior a 1.000 mg/L
* aigua salada: superior a 30.000 mg/L.
Alts nivells de residu fix generalment indiquen aigua dura, que pot obstruir canonades, vàlvules i filtres, reduir la capacitat i provocar alts costos de manteniment. Això es pot veure en aquaris, spas, piscines i sistemes de tractament d'aigües per osmosi inversa.

## Referències

* ↑ Banchi Giuseppe Gallini Carla, Gieri Rizzeri Carmela Materiali da Costruzione Le Monnier Firenze 1995

## Enllaços externs

* Controlling TDS in boiler water
* Example study of TDS and other water quality parameters in a West Virginia watershed- EPA (2002) Arxivat 2012-10-23 a Wayback Machine.
# Ardaixir Mirza Rukn al-Dawla

Ardaixir Mirza Rukn al-Dawla (1805/1806-1866) fou el novè fill del príncep Abbas Mirza Qadjar, governador de l'Azerbaidjan.
Va exercir alguns governs locals per compte del seu pare. A la mort de Fath Ali Shah el 1834 seguida de la revolta de diversos prínceps, va ser encarregat de tractar amb els rebels Ismail Mirza (governador de Shahrud i Bistam) i amb un fill de Fath Ali Shah; al seu retorn fou nomenat governador de Gurgan.
El 1836 Muhammad Shah Qadjar va fer una expedició contra els turcmans de Gurgan i per recuperar Herat i a l'arribar a Gurgan va enviar a Ardashir Mirza a Teheran per actuar com a regent en la seva absència. Quan el xa va retornar a Teheran, Ardashir fou nomenat governador de Mazanderan on va restar set anys durant els quals es va revoltar Hazrat-e Isan, que tenia el suport dels turcmans i es va proclamar imam, i Ardashir Mirza fou encarregat de dominar aquesta revolta juntament amb Muhammad Hasan Khan al-Iravani, i ho van aconseguir.
El 1846 fou nomenat governador de Luristan i Khuzestan on va dominar alguns desordres locals i va tenir com a visir al cristià Sulayman Khan Masihi Siham al-Dawla; primer es va restablir l'orde a Golpayagan, Khansar, Čahār Mahal i Faridan i després van anar al Luristan on els rebels Piranvand, Sagvand, i altres caps tribals foren fets presoners i enviats a Teheran; finalment va anar cap a Shushtar i Dezful pacificant tot el país. Al final del seu govern va tornar a ser governador de Mazanderan (vers 1850) i després de Teheran (1853) quan estava absent Nasir al-Din, i va romandre al càrrec fins al 1856.
En aquest darrer any se li va donar el títol de Rukn al-Dawla i fou nomenat governador de l'Azerbaidjan, lloc que va tenir dos anys, i el 1859 fou nomenat governador de Gilan on va restar altres dos anys.
Va morir el 1866 a causa dels seus excesos amb la beguda.

## Referències

* Article a Encyclopaedia Iranica
# Beardmore Precision Motorcycles

Beardmore Precision Motorcycles fou un fabricant britànic de motocicletes que es va fundar el 1919 quan el fabricant de motors F.E. Baker Ltd, que produïa motors per a motocicletes i autocicles sota la marca comercial 'Precision' abans de la Primera Guerra Mundial, va signar un acord amb la gran empresa de construcció i enginyeria naval William Beardmore and Company.

## Història

F.E. Baker Ltd havia desenvolupat un negoci important fabricant motors per a motocicletes i autocicles que subministrava únicament a fabricants de vehicles complets. Els motors eren predominantment monocilíndrics i bicilíndrics en V (V-twin) de quatre temps, amb refrigeració per aire o aigua, tot i que just abans de la guerra havia afegit un motor de dos temps a la seva gamma. També tenia un pròsper negoci d'exportació, especialment a Austràlia. Durant la Primera Guerra Mundial la producció es va aturar i molts dels petits productors de motocicletes i autocicles deixaren d'existir. Després de la guerra, l'empresa va haver d'aconseguir un nou finançament per a poder reiniciar la seva activitat.
El 1919, F.E. Baker Ltd va signar un acord amb William Beardmore and Company, una gran empresa d'enginyeria i construcció naval escocesa amb seu a Glasgow, i entre el 1921 i el 1924 Beardmore va produir motocicletes amb el nom de "Beardmore Precision". La primera motocicleta produïda, una de 350 cc de dos temps amb suspensió de ballesta anterior i posterior, va anar seguida d'una gamma de motocicletes des de 250 fins a 600 cc.
Després de 1924, Baker va recuperar els drets i va iniciar la seva pròpia empresa, Frank E. Baker Motorcycles Ltd, per a continuar la producció amb motors Villiers d'entre 147 i 342 cc a Alvechurch Road, Birmingham. L'empresa va ser finalment venuda a la James Cycle Co el 1930. Frank Baker va esdevenir un empleat de James i aquesta marca va fer servir els seus dissenys fins als anys trenta.

## Models

| Model | Any | Notes |
| Beardmore Precision 350 cc | 1921 | 2 temps |
| Beardmore Precision 250 cc | 1924 | |
| Beardmore Precision 500 cc | 1925 | Motor unitari amb suspensió de ballesta i dipòsit de combustible integrat al bastidor |

## Vegeu també

* Frank E. Baker Motorcycles Ltd
* James Cycle

## Referències

* 1 2 «Birmingham's Industrial History» (en anglès). madeinbirmingham.org. Arxivat de l'original el 22 setembre 2008. [Consulta: 14 agost 2008].
* ↑ «Beardmore Precision Motorcycles» (en anglès). cybermotorcycle.com. [Consulta: 14 agost 2008].

## Enllaços externs

* Galeria de models Beardmore Precision (anglès)
# Lutxki

«Lutxki» té aquests significats:
* Lutxkí (Vladímir), localitat de l'óblast de Vladímir, a Rússia
* Lutxki (Bélgorod), localitat de l'óblast de Bélgorod, a Rússia
# Hamhung

Hamhŭng (en coreà: 함흥시) (en McCune-Reischauer: Hamhŭng-si) (en hanja: 咸興市) és amb 874.000 habitants, la segona ciutat més poblada de Corea del Nord, després de Pyongyang, i la capital de la província de Hamgyŏng del Sud.
La ciutat es travessada pel riu Songchon. És un centre de comuniacions ferroviàries, aeroportuari i de carreteres. Es va veure afectada de manera important per la guerra de Corea, especialment pels combats violents que hi van tenir lloc a l'octubre de 1950. Hamhŭng fou reconstruïda ràpidament després de la Guerra de Corea l'any 1953.
# Sònia Astola Cabana

Sònia Astola Cabana (Catalunya, 1970) és una exnedadora catalana.
Es formà al Club Natació Sallent, amb el qual guanyà quinze campionats de Catalunya entre 1987 i 1992. Destacà els títols aconseguits en les proves de modalitat lliure durant dos anys consecutius (1991 i 1992) en 50 m lliures, 100 m lliures i 200 m lliures. A nivell estatal, aconseguí quatre campionats d'Espanya d'hivern i cinc d'estiu. La temporada 1992-93 competí amb el Club Natació Catalunya, proclamant-se quatre vegades campiona de Catalunya, dos en 50 m lliures (1993, 1994) i dos en 100 m lliures (1993, 1994). Als campionats d'Espanya guanyà la medalla d'or en 4x100 m estils i 4x100 m lliures. Internacional amb la selecció espanyola, participà al Campionat d'Europa de 1991.

## Referències

* ↑ «Sònia Astola». Enciclopèdia de l'esport català. Barcelona: Grup Enciclopèdia Catalana.
# China Seas

China Seas és una pel·lícula estatunidenca dirigida per Tay Garnett i estrenada l'any 1935.

## Repartiment

* Clark Gable: Capità Alan Gaskell
* Jean Harlow: Dolly «China Doll» Portland
* Wallace Beery: Jamesy MacArdle
* Rosalind Russell: Sybil Barclay
* Lewis Stone: Tom Davids
* Dudley Digges: Mr Dawson
* C. Aubrey Smith: Sir Guy Wilmerding
* Robert Benchley: Charlie McCaleb
* William Henry: Rockwell
* Liev de Maigret: Olga Vollberg
* Akim Tamiroff: Paul Romanoff
* Hattie McDaniel: Isabel McCarthy
# Veľké Kosihy

Veľké Kosihy és un poble i municipi d'Eslovàquia que es troba a la regió de Nitra, al sud-oest del país.

## Història

La primera menció escrita de la vila es remunta al 1268.

## Referències

* ↑ «Nitriansky kraj (Slovakia): Districts, Towns and Municipalities - Population Statistics, Charts and Map». [Consulta: 19 desembre 2021].
* ↑ webex.sk. «Obec Veľké Kosihy | Oficiálne stránky obce | História» (en eslovac). [Consulta: 19 desembre 2021].
# Bearcreek

Bearcreek és una població dels Estats Units a l'estat de Montana. Segons el cens del 2000 tenia 83 habitants.

## Demografia

Segons el cens del 2000, Bearcreek tenia 83 habitants, 38 habitatges, i 22 famílies. La densitat de població era de 267,1 habitants per km².
Dels 38 habitatges en un 31,6% hi vivien nens de menys de 18 anys, en un 34,2% hi vivien parelles casades, en un 18,4% dones solteres, i en un 39,5% no eren unitats familiars. En el 34,2% dels habitatges hi vivien persones soles el 7,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,18 i el nombre mitjà de persones que vivien en cada família era de 2,35.
Per edats la població es repartia de la següent manera: un 21,7% tenia menys de 18 anys, un 10,8% entre 18 i 24, un 33,7% entre 25 i 44, un 28,9% de 45 a 60 i un 4,8% 65 anys o més.
L'edat mediana era de 35 anys. Per cada 100 dones de 18 o més anys hi havia 85,7 homes.
La renda mediana per habitatge era de 32.917 $ i la renda mediana per família de 32.500 $. Els homes tenien una renda mediana de 20.250 $ mentre que les dones 25.000 $. La renda per capita de la població era de 13.572 $. Aproximadament el 3,8% de les famílies i el 12,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bearcreek». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 8 agost 2010].
* ↑ «Geographic Comparison Table- Bearcreek». American Fact Finder. Oficina del Cens dels Estats Units, 12-01-2010.
# Línia evolutiva de Teddiursa

Aquesta línia evolutiva de Pokémon inclou Teddiursa i Ursaring.

## Teddiursa

Teddiursa és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus normal i evoluciona a Ursaring.

## Ursaring

Ursaring és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus normal i evoluciona de Teddiursa.

## Referències

* 1 2 «Pokémon Franchise Approaches 150 Million Games Sold» (en anglès). PR Newswire. Nintendo, 04-10-2005 [Consulta: 21 setembre 2020].

## Enllaços externs

* Web oficial de Pokémon
* Teddiursa a Bulbapedia (anglès)
* Ursaring a Bulbapedia (anglès)
Espècies de Pokémon :
# Monts (Alta Garona)

Monts (oficialment Mons) és un municipi del departament francès de l'Alta Garona, a la regió d'Occitània.

## Referències

* ↑ «Toponímia occitana». Arxivat de l'original el 2012-03-03. [Consulta: 1r setembre 2010].
# Hami Mandıralı

Hami Mandıralı (20 de juliol de 1968) és un exfutbolista turc de la dècada de 1990.
Fou 48 cops internacional amb la selecció turca.
Pel que fa a clubs, defensà els colors de Trabzonspor, FC Schalke 04 i Ankaragücü.
Un cop retirat ha estat entrenador.

## Referències

* ↑ «Hami Mandirali - International Appearances». Rec.Sport.Soccer Statistics Foundation [Consulta: 8 gener 2013].
* ↑ «HAMİ MANDIRALI». TFF. [Consulta: 15 gener 2010].
* ↑ Hami Mandıralı Fitxa a Fussballdaten
* ↑ Hami Mandıralı a worldfootball.net
* ↑ Hami Mandıralı a National-Football-Teams.com (anglès)
* ↑ «Hami Mandıralı: Oyuncularımın performansından memnunum» (en turc). Milliyet, 09-10-2009 [Consulta: 31 gener 2010].
# Taiji

«Taiji» té aquests significats:
* Taijí, principi cosmològic de l'antic pensament xinès
* Taijiquan, art marcial xinesa.
* Taiji Sawada (1966 – 2011) músic japonès de hard rock i heavy metal
* Taiji (Japó), ciutat del Japó
# Chorley

* Aquest article tracta sobre la ciutat anglesa. Vegeu-ne altres significats a «Chorley (desambiguació)».
Chorley és un poble del districte de Chorley, Lancashire, Anglaterra. Té una població de 38.420 habitants i districte de 114.351.

## Fills il·lustres

* Walter Norman Haworth (1883 - 1950) químic, Premi Nobel de Química de l'any 1937.

## Referències

* ↑ (anglès)«Chorley». City Population. [Consulta: 17 juny 2018].
* ↑ (anglès)«Chorley». City Population. [Consulta: 17 juny 2018].